**NORMES GENERALS BÀSIQUES PER A LA REALITZACIÓ D’UN TREBALL.**

|  |  |
| --- | --- |
| Cal que el treball respecti l'estructura següent: | |
| PORTADA | El treball ha d'incloure una primera pàgina com a portada on hi figuri:   * el tipus de treball: treball de recerca, treball de matemàtiques... * el títol del treball, * el nom i cognoms de l’autor o autors, * el curs, * la data.   És opcional el fet de posar-hi alguna fotografia. |
| ÍNDEX | En l'índex s'indiquen els diferents apartats o capítols del treball i de les respectives pàgines on comencen. |
| INTRODUCCIÓ | En la introducció convé expressar de manera clara i concisa algun dels aspectes següents:   * el motiu de la realització del treball, * els seus objectius, * el tipus de tractament que es fa del tema * la seva estructura global * exposar el pla de treball   El millor moment per redactar la introducció és després de fer el treball i no pas al principi! |
| COS DEL TREBALL | El cos d’un treball el formen els apartats i subapartats en què es desglossa aquest.  Cada idea s'ha expressar en un paràgraf. El conjunt de paràgrafs constituirà el contingut d'un apartat. |
| CONCLUSIÓ | La conclusió és una valoració de tot el treball que s’ha realitzat. Ha de tenir un contingut propi i no ha de ser una repetició o resum de les idees que s’han expressat en el cos del treball.  En la conclusió es pot englobar aspectes com ara:   * si s’han assolit els objectius * opinió personal del treball * què s’ha après * quines sorpreses o dificultats s’han trobat. |
| BIBLIOGRAFIA | La bibliografia és un inventari de tots els materials consultats i citats en el cos del treball, ordenat alfabèticament pel cognom de l’autor. |
| ANNEXOS | Els annexes són elements addicionals que s’exclouen del text del cos del teu treball i aporten informació complementaria. Com annexes es pot incloure material molt divers, com ara: qüestionaris d’enquestes, textos legals, fulletons, reproducció integra d’una entrevista, mapes conceptuals, quadres cronològics, etc. |

**PAUTES PER A LA PRESENTACIÓ D’UN TREBALL.**

|  |  |
| --- | --- |
| Cal que el treball segueixi les següent indicacions: | |
| MARGES | * marge esquerra: 2 cm(sense espiralat) i 3 cm ( si s’ha d’ espiralar) * marge dret : 2 cm. * marge superior:  3 cm. * marge inferior:   3 cm. |
| INTERLINEAT | 1’5 cm |
| NUMERACIÓ DE LES PÀGINES | Cal numerar totes les pàgines, excepte la de la portada i els annexos, en el marge inferior. |
| TIPUS DE LLETRA | Tipus de lletra estàndard: Arial, Times o Calibri de 12 punts. |
| JUSTIFICACIÓ | Completa |
| ENCAPÇALAMENTS | Opcional |
| PEUS DE PÀGINA | Opcional |
| LÍMIT DE PÀGINES | Respectar les que recomana el professorat |
| CITES TEXTUALS | Quan el treball inclogui cites textuals de més d'una línia, caldria donar-ne la referència a peu de pàgina. |
| BIBLIOGRAFIA | Es llisten les fonts consultades per ordre alfabètic i respectant els següents esquemes:  Exemple de referència bibliogràfica d'un article: GOMIS, Llorenç. "Estudiar es pensar". La Vanguardia p. 34. Barcelona.  1989.   \* Cognom de l'autor seguit d'una "," i nom o inicial del nom. En el cas de dos autors o més, aniran separats per ";".   \* Títol de l'article entre cometes.   \* Nom del diari o la revista que conté l'article.   \* Número de la revista    \* Pàgina o pàgines de l'article   \* Lloc de publicació   \* Data de publicació  Exemple de referència bibliogràfica d'un llibre o volum d'una obra: COROMINA, Eusebi. Pràctiques d'expressió i comunicació.  Didàctica 3. Ed. Eumo. Vic. 19852   \* Cognom de l'autor seguit d'una "," i nom o inicial del nom. En el cas de dos autors o més, aniran separats per ";".   \* Títol del llibre o volum de l'obra (subratllat o bé en cursiva).   \* Capítol o apartat del llibre consultat (cas d'haver limitat la consulta a un sol capítol)   \* Col·lecció i número del llibre (si el llibre en pertany a una i en té assignat un)   \* Editorial que ho publica   \* Lloc de publicació   \* Data de publicació (en el cas d'un llibre reeditat, el número de l'edició s'expressa en forma de superíndex: així un "2" amb l'any d'edició indica que es tracta de la "segona edició")   Com citar recursos electrònics:  <http://www.ub.es/div5/biblio/citae.htm#intro> Anotar la data de la visita de la pàg. web. |
| En tots els casos caldrà tenir cura de la correcció en l'expressió lingüística com ortogràfica, així com de l'estètica global del treball. | |